བློ་བཟང་སེང་གེས་ཧམ་པ།རྫུན་མ།མགོ་སྐོར་གཏོང་ཐབས་བཅས་ལ་ཤ་ཐང་དུ་འབད་པ་བྱས་ཡོད་མེད་ཀྱང་སྐབས་ཐོག་དེ་ཤེད་དུ་གང་བཤད་པའི་སྐད་ཆ་དང་།ཡི་གེ་བ་ཚོས་དེ་སྐོར་ཡི་གེར་བཀོད་པ་དང་རྩོམ་ཡིག་དེ་ཚོས་ཐག་བཅད་འགྲོ་བ་ཞིག་ལས་དེར་ཨུ་ཚུགས་འགྲོ་ས་ཕལ་ཆེར་ཡོད་པར་མཐོང་གིན་མེད།བློ་བཟང་སེང་གེ་དང་སྤེན་པ་ཚེ་རིང་གཉིས་ལ་ཆོལ་ཞེན་ཡོད་མེད་ངས་མི་ཤེས།ང་ལ་ཧ་ཅང་ཁྱད་མཚར་པོའི་ལྟ་སྟངས་ཤིག་ཡོད་དེ།འདིར་ཞུ་འདོད་མ་བྱུང་།དེ་ནི་ཁྱེད་རང་གིས།་་་་་༼བཙན་བྱོལ་བོད་གཞུང་གི་དབུ་འཛིན་མང་པོའི་ནང་ནས་ཕྱི་དངོས་པོའི་མཐུན་རྐྱེན་མཁོ་སྒྲུབ་བྱེད་པ་སོགས་ལ་བློ་སེང་འདྲ་བའི་འཇོན་ཐང་ཅན་ཞིག་ད་བར་དུ་བྱུང་མ་སོང་བ་དང་།འབྱུང་འགྱུར་མི་རྣམས་ཀྱིས་བཀའ་ཤག་སྐབས་༡༤་དང་༡༥་བའི་དུས་ཚོད་དེ་བཙན་བྱོལ་ལོ་རྒྱུས་ནང་གི་སྐལ་བ་ཡག་བཟང་གི་དུས་སྐབས་ཤིག་ལ་ཕྱིར་དྲན་བྱ་ངེས་པ་འདུག༽་་་་ཟེར་བའི་ལྟ་སྟངས་ཀྱི་ལྡོག་ཕྱོགས་ཏག་ཏག་ཅིག་རེད།ཨ་ལ་ཀུ་རེ་ཡིན།དེ་ཚོ་ཁྱེད་རང་གི་ལྟ་སྟངས་རེད།ཁྱེད་རང་བློ་སེང་གི་དམིགས་ཡུལ་གྱི་ཐིག་ཚད་ནང་ཏག་ཏག་སླེབས་འདུགའོན་ཏེ།ངས་བློ་བཟང་སེང་གེས་སྒོར་མོ་བཙལ་མ་སོང་ཟེར་གི་མེད།འཇོན་མ་སོང་ཡང་ཟེར་གི་མེད།བཙན་བྱོལ་བོད་གཞུང་གི་གོ་ལ་འདི་དེ་རིང་བར་དུ་སྐབས་དང་དུས་ལ་འཚམ་པའི་འཁོར་བསྐྱོད་མཚམས་མ་ཆད་པར་འཁོར་བཞིན་འོང་བ་དེ་ང་ཚོས་ཡིད་ལ་འཁོར་དགོས་པར་མཐོང་གི་ཡོད།